'Kookwatermoordenaars' weer in hof | Maroela Media
Die twee mans wat na bewering hul niggies en 'n baba eers met 'n skerp voorwerp gesteek het en toe hul liggame in 'n bad vol kookwater gedompel het, het Donderdag vlugtig in die Palm Ridge-landdroshof verskyn.
Die twee mans, onderskeidelik 17 en 24 jaar oud, het na bewering in Desember Lerato Letswalo (18), Priska Movit (23) en haar ses maande oue baba, Bokamoso Movit, in hul huis in Katlehong aan die Oos-rand aangeval.
Die saak is Donderdag tot volgende maand uitgestel aangesien die staat nie die dossier in sy besit gehad het nie.
Albei mans sal in aanhouding bly tot en met hul volgende hofverskyning op 2 Februarie. Die minderjarige verdagte word in 'n korrektiewe dienstesentrum vir jeugdiges aangehou.
Hoe kan jy so iets doen aan enige mens of dier?
Dit is afgryslik! Poging om ernstig te beseer/ poging tot moord. Mag hulle die swaarste straf denkbaar kry!
Dit was n barbaarse onmenslike marteling en drie moorde, mag daardie twee moordenaars die ergste straf moontlik opgele word!